คือหนูมีอาการปวดหลังค่ะพอที่นี้อยู่ดีๆก็มาปวดไหล่ข้างเดียวคือซ้ายแล้วมาปวดหัวข้างซ้ายค่ะแล้วก็ปวดตาหรือตาร้อนแล้วก็รู้สึกเป็นบ่อยด้วยค่ะอาการนี้หนูจะเป็นตอนที่อยู่ในห้องแอร์มันเย็นแล้วพอออกมาข้างนอกก็จะร้อนมากๆแล้วอาการนี้ก็จะเป็นทันทีเลยค่ะอยากทราบว่ามัยเป็นอะไรหรอค่ะ
สวัสดีค่ะ อาการปวดหัวอาจเกิดจาก-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ อากาศร้อนหรือหนาวจนเกินไปอาจทำให้ปวดมากขึ้นได้ และถ้าปวดหลายๆตำแหน่งในร่างกาย ก็อาจจะเป็นจากสาเหตุนี้มากที่สุด-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีิวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนหากยังปวดหัวปวดตา มากขึ้นเรื่อยๆทุกวัน ปวดจนทำกิจวัตรประจำวันไม่ได้ ปวดจนต้องตื่นมากลางคืน มีความผิดปกติของระบบประสาทร่วมด้วยดังกล่าวไป ควรไปพบแพทย์เพื่อตรวจร่างกายเพิ่มเติมว่าอาจเป็นปวดหัวที่มีสาเหตุจากในสมองได้หรือไม่การดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรง พักสายตา ไม่ใช้กิจกรรมที่ต้องเพ่งสายตานานๆ หลีกเลี่ยงอากาศร้อนจัด และสังเกตอาการดังกล่าวไป